《桐柏崇道观》
宋代·李仲偃

妙道心期赤水求，隙驹光景任川流。
朝真净界琼台月，涤想鲜飚玉宇秋。
芝茹荐盘香露散，茶腴烹鼎绿云浮。
劳生可念荣华束，食顷邯郸枕上游。

作者简介：（982—1058）宋陇西人，字晋卿。李璟孙。真宗大中祥符八年进士。历任州县官，以治绩闻。累拜侍御史，以太常少卿致仕。居官四十年，所得俸禄多赈济族中贫者。平生藏书万余卷，皆亲加校正，日读书不缀。